[{"text_idx": "#000000", "text": "Preskau\u0306 tricent esperantistoj vizitis la Esperanto-Kulturdomon Kastelo Greziljono c\u0302i-somere. La Esperanto-Kulturdomo mem organizis kvar stag\u0302o-semajnojn kun meze dudeko da partoprenantoj kaj sep organizantoj, plejparte volontuloj."}, {"text_idx": "#000001", "text": "Krom la 150 gastoj de niaj kvar semajnoj, cento partoprenis en FESTO, kunorganizita de JEFO kaj Vinilkosmo inter la 8a kaj la 15a de au\u0306gusto, kaj pli ol 30 en somera universitato de Eu\u0306ropo-Demokratio-Esperanto, inter la 2a kaj la 4a de septembro."}, {"text_idx": "#000002", "text": "Sed por financi nian vastan programon pri renovigo de la kastelo, ni devis trovi ankau\u0306 neesperantistajn gastojn. Tial ni luigis la kastelon inter la 4a kaj la 17a de julio al somerferiado kun arta programo por dudeko da knabinoj, kaj inter la 25a de au\u0306gusto kaj la 1a de septembro al matematika asocio Animath, kiu devis elekti kvardekon el pli ol 150 kandidatoj por trejnado al Internacia Olimpiado pri Matematiko."}]